**Rady pre rodičov k zápisu detí do 1. ročníka ZŠ**

**Legislatíva k zápisu detí:**

**1. Zákon č. 596/2003 Z. z.** o štátnej správe v školstve a školskej samospráve a o zmene

a doplnení niektorých zákonov v znení neskorších predpisov; **„Obec vedie evidenciu**

**detí a žiakov vo veku plnenia povinnej školskej dochádzky, ktorí majú v obci trvalé**

**bydlisko, a vedie evidenciu, v ktorých školách ju plnia.“**

**2. Zákon č. 245/2008 Z. z.** o výchove a vzdelávaní **(školský zákon)** a o doplnení

niektorých zákonov; (§ 19, § 20, § 23, § 24, § 25, § 60);

**3. Vyhláška** Ministerstva školstva Slovenskej republiky č. **320/2008 Z.z**. **o základnej škole**

v znení vyhlášky č. 224/2011 Z.z., č. 203/2015;

**4. VZN obce.**

.......................................................................................................................................................

**Zápis detí do 1. ročníka základných škôl pre školský rok 2018/2019**

sa uskutoční v zmysle Všeobecne záväzného nariadenia *Mesta Veľký Krtíš č. 4/2015* o určení miesta a času zápisu dieťaťa na plnenie povinnej školskej dochádzky.

Jednotný termín a čas zápisu sa koná v budovách základných škôl,

ktorých zriaďovateľom je Mesto Veľký Krtíš:

**ZŠ, J. A. Komenského 4, Veľký Krtíš**

**ZŠ, Nám. A. H. Škultétyho 9, Veľký Krtíš**

**ZŠ, Poľná 1, Veľký Krtíš,**

**v piatok 27.04.2018, v čase od 12:00 hod. do 18:00 hod.**

a

**v sobotu 28.04. 2018, v čase od 08:00 hod. do 12:00 hod.**

**Na zápis sa dostavia deti narodené od 1. 9. 2011 do 31. 8. 2012** a  iné deti, ktoré mali odklad od začiatku plnenia povinnej školskej dochádzky.

**Zákonný zástupca pri zápise predloží svoj občiansky preukaz a rodný list dieťaťa.**

**Základná škola pri zápise vyžaduje osobné údaje:**  
a) meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,  
b)  meno a priezvisko, adresa zamestnávateľa, trvalé bydlisko zákonných zástupcov.

Žiak plní povinnú školskú dochádzku prednostne v základnej škole v školskom obvode, v ktorom má trvalé bydlisko. Žiak môže plniť povinnú školskú dochádzku v základnej škole mimo školského obvodu, v ktorom má trvalé bydlisko, so súhlasom riaditeľa základnej školy, do ktorej sa hlási. Školské obvody určuje:

Všeobecne záväzné nariadenie (VZN) mesta Veľký Krtíš č. 3/2007

Všeobecne záväzné nariadenie (VZN) mesta Veľký Krtíš č. 4/2008

Všeobecne záväzné nariadenie (VZN) mesta Veľký Krtíš č. 2/2009

Všeobecne záväzné nariadenie (VZN) mesta Veľký Krtíš č. 1/2014

(zverejnené: www.velky-krtis.sk)

O prijatí dieťaťa na základné vzdelávanie rozhodne riaditeľ školy do 15. júna 2018.

**......................................................................................................................................................**

**Povinnosti zákonného zástupcu dieťaťa**

Zákonný zástupca dieťaťa je povinný prihlásiť dieťa na plnenie povinnej školskej dochádzky v základnej škole v školskom obvode, v ktorom má dieťa trvalý pobyt (spádová škola), ak zákonný zástupca pre svoje dieťa nevyberie inú základnú školu. Žiak môže plniť povinnú školskú dochádzku v inej ako spádovej škole, ak ho riaditeľ tejto školy prijme na základné vzdelávanie („ďalej len zápis“).

Riaditeľ spádovej školy je povinný prednostne prijať na plnenie povinnej školskej dochádzky

žiakov, ktorí majú miesto trvalého pobytu v školskom obvode spádovej školy.

Pokiaľ sa zákonný zástupca rozhodne zmeniť školu dieťaťa dodatočne po zápise, musí to oznámiť predchádzajúcej škole najneskôr do konca augusta!

Zákonný zástupca dieťaťa môže na základe písomnej žiadosti požiadať riaditeľa základnej školy **o odklad povinnej školskej dochádzky o jeden školský rok** ak dieťa po dovŕšení šiesteho roku veku nedosiahlo **školskú spôsobilosť** (nedosiahlo potrebnú zrelosť v niektorej z hlavných vývojových oblastí vývinu dieťaťa - telesnej, mentálnej, sociálnej, emocionálnej, má zdravotné problémy).

Súčasťou žiadosti je:

*-* **odporučenie všeobecného lekára pre deti a dorast,**

**- odporučenie príslušného zariadenia výchovného poradenstva a prevencie.**

Ak **má dieťa zdravotný problém alebo je nejakým spôsobom hendikepované**, mal by o tom rodič vo vlastnom záujme a predovšetkým v záujme svojho dieťaťa informovať budúcich učiteľov.

V prípade ochorenia dieťaťa v čase zápisu, zákonný zástupca dieťaťa oznámi túto skutočnosť riaditeľovi vybranej školy a dohodne sa na individuálnom postupe.

**Dieťa je možné zapísať aj na diaľku**

Dieťa, pokiaľ má trvalé bydlisko na území SR a vzdeláva sa v školách mimo územia Slovenskej republiky, plní povinnú školskú dochádzku podľa zákonov SR.

Zákonní zástupcovia môžu splnomocniť niekoho na Slovensku, aby dieťa zapísal do kmeňovej školy.

Splnomocnená osoba sa preukáže splnomocnením od zákonných zástupcov dieťaťa, svojim občianskym preukazom a rodným listom dieťaťa (overená kópia rodného listu dieťaťa).

O povolení vzdelávania v školách mimo územia Slovenskej republiky rozhoduje riaditeľ kmeňovej školy na základe **písomnej žiadosti** zákonného zástupcu, v ktorej uvedie:

a) meno, priezvisko a bydlisko žiaka,

b) rodné číslo žiaka,

c) adresu bydliska v zahraničí,

d) názov a adresu školy, ktorú bude žiak v zahraničí navštevovať, ak je vopred známa.

Zákonný zástupca žiaka **do 30 dní** po príchode žiaka do krajiny pobytu predloží riaditeľovi

kmeňovej školy doklad s uvedením názvu a adresy školy, ktorý potvrdzuje, že žiak navštevuje

príslušnú školu.

Zákonný zástupca žiaka alebo plnoletý žiak predloží tento doklad **vždy k 15. septembru príslušného školského roka, ak žiak pokračuje vo vzdelávaní** v školách mimoúzemia Slovenskej republiky.

Kmeňová škola poskytne žiakovi na základe žiadosti zákonného zástupcu učebnice a pracovné zošity.

Žiak, ktorý si plnení povinnú školskú dochádzku v školách mimo územia Slovenskej republiky, môže na základe žiadosti zákonného zástupcu žiaka vykonať komisionálne skúšky. V žiadosti zákonný zástupca žiaka uvedie ročníky, za ktoré sa majú komisionálne skúšky vykonať. Termín, obsah a rozsah komisionálnych skúšok určí riaditeľ školy, v ktorej sa majú komisionálne skúšky vykonať, najneskôr 15 dní pred ich konaním. Na základe výsledkov komisionálnych skúšok vydá škola žiakovi vysvedčenie.

Žiak môže zo závažných dôvodov, najmä sťaženej dostupnosti ku kmeňovej škole, vykonať skúšku aj na inej škole v Slovenskej republike, a to po dohode zákonného zástupcu žiaka s riaditeľom kmeňovej školy a riaditeľom školy, v ktorej sa má skúška vykonať. Zákonný zástupca žiaka, ktorý nepožiadal o vykonanie komisionálnych skúšok vykoná komisionálne skúšky po ukončení osobitného spôsobu plnenia školskej dochádzky. Podľa výsledkov komisionálnych skúšok riaditeľ školy zaradí žiaka do príslušného ročníka.

**Upozornenie pre zákonných zástupcov detí:**

**Priestupku sa dopustí zákonný zástupca dieťaťa, ktorý ohrozuje výchovu a vzdelávanie alebo zanedbáva starostlivosť o povinnú školskú dochádzku dieťaťa, najmä ak dieťa neprihlási na povinnú školskú dochádzku (§ 37 ods. 1 zákona č. 596/2003 Z. z.), za ktorý mu Mesto Veľký Krtíš (Obec....................) oprávnené uložiť pokutu do výšky 331,50 € podľa § 37 ods. 2 zákona č. 596/2003 Z. z.**